**“Кыргыз Республикасынын “Кыргыз Республикасынын социалдык камсыздоо чөйрөсүндөгү айрым мыйзам актыларына өзгөртүүлөрдү киргизүү жөнүндө” Мыйзам долбоору тууралуу” Кыргыз Республикасынын Министрлер Кабинетинин токтом долбооруна**

**НЕГИЗДЕМЕ-МААЛЫМКАТ**

1. **Долбоордун максаты жана милдети**

Бул долбоордун максаты жана милдеттери “Кыргыз Республикасынын социалдык камсыздоо чөйрөсүндөгү айрым мыйзам актыларына өзгөртүүдөрдү киргизүү жөнүндө” Кыргыз Республикасынын Мыйзамынын долбоорун жактыруу болуп саналат.

1. **Баяндоо бөлүгү**

“Кыргыз Республикасынын “Кыргыз Республикасынын социалдык камсыздоо чөйрөсүндөгү айрым мыйзам актыларына өзгөртүүлөрдү киргизүү жөнүндө” Мыйзам долбоору тууралуу” Кыргыз Республикасынын Министрлер Кабинетинин токтом долбоору (мындан ары – токтом долбоору) Кыргыз Республикасынын Конституциясынын, “Кыргыз Республикасынын Министрлер Кабинети жөнүндө” Конституциялык мыйзамынын, “Кыргыз Республикасынын ченемдик укуктук актылары жөнүндө” Кыргыз Республикасынын мыйзамынын, Кыргыз Республикасынын Президентинин Аппаратынын жетекчисинин 2021-жылдын 26-октябрындагы № 570 тиркемеси менен кабыл алынган “Кыргыз Республикасынын Президентинин Администрациясынын регламентинин” талаптарына ылайык иштелип чыкты.

Токтомдун долбоору менен социалдык камсыздоо чөйрөсүндөгү мыйзамдык базаны өркүндөтүүнү караган Кыргыз Республикасынын “Кыргыз Республикасынын социалдык камсыздоо чөйрөсүндөгү айрым мыйзам актыларына өзгөртүүдөрдү киргизүү жөнүндө” Мыйзамынын долбоорун жактыруу каралган.

**3. Боло турчу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Токтом долбоорунун кабыл алынышы терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4**. **Коомдук талкуунун жыйынтыктары жөнүндө маалымат**

Токтом долбоору жарандардын жана юридикалык жактардын кызыкчылыктарын козгобойт жана ишкердикти жөнгө салбайт, аткени жогоруда аталган мыйзам долбоорун жактырууну карайт. Ошондуктан коомдук талкууну талап кылбайт.

**5. Долбоордун мыйзамдарга шайкеш келишине талдоо жүргүзүү**

Токтом долбоору укуктук ченемдик актыларга, ошондой эле белгиленген тартипте күчүнө кирген, Кыргыз Республикасы катышуучу болгон эл аралык келишимдерге каршы келбейт.

**6. Каржылоо булактары жана керектөөлөр жөнүндө маалымат**

Бул токтом долбоорун ишке ашыруу үчүн республикалык бюджеттен кошумча каражат талап кылынбайт.

**7. Жөнгө салуучу таасирди талдоо тууралуу маалымат**

Мыйзам долбоору ишкердик ишин жөнгө салууга багытталган эмес, ушуга байланыштуу талдоо өткөрүүнү талап кылбайт.

**Министр К.Б. Базарбаев**